《游金山》
宋代·鲜于侁

蓬莱三神山，横绝巨鳌背。
鳌倾海水动，一峰失所在。
飞来大江中，盘礴几千载。
化为金山居，龙象错朱贝。
夙昔爱山水，江湖不暂忘。
君前或剖竹，匏击古维扬。
隐然绝胜地，旦旦遥相望。
不意二君子，招携一苇航。
高蹑云梯，阔视皦溟涨。
潮来隐天地，万里掷白浪。
波清云汉净，澄流迷下上。
更深月正中，山影杳无象。
蛟龟四面穴，形势三洲壮。
融结即难穷，丹青殊莫装。
苏侯韵高远，邵子雅趋尚。
奇观极无边，幽等端未放。
浮生阅流水，清晨造方丈。
毕景趣言归，侵星摇两桨。

作者简介：（1019—1087）宋阆州人，字子骏。仁宗景祐五年进士。为江陵右司理参军。神宗熙宁初，除利州路转运判官，升副使兼提举常平。时行新法，拒不散青苗钱，且捕械贪吏，不私姻戚。苏轼称其“上不害法，中不废亲，下不伤民”。徙京东西路转运使，所荐刘挚、李常等，多旧党知名者。元丰中知扬州，坐事罢。哲宗立，起为京东路转运使。后除集贤殿修撰，知陈州卒。精于经术，尤长于《楚辞》。有《诗传》、《易断》等。
全宋诗